จ.พังงา จัดรำลึก 13 ปี เหตุการณ์สึนามิพัดถล่ม ร่วมทำบุญ 3 ศาสนา
จังหวัดพังงา จัดงานรำลึกเหตุการณ์ธรณีพิบัติภัย ครบรอบ 13 ปี โดยนายสิทธิชัย ศักดา ผู้ว่าราชการจังหวัดพังงา นายสราวุธ ธนาเจริญสกุล นายอำเภอตะกั่วป่า หัวหน้าส่วนราชการ นายกสมาคมธุรกิจการท่องเที่ยวพังงา นายกเทศมนตรีเทศบาลตำบลคึกคัก ผู้แทน เรือตรวจการณ์ ต.813 มีการวางพวงมาลาพร้อมถวายความอาลัยแต่คุณพุ่ม เจนเซน มีการอ่านสารพลเอก ประยุทธ จันทร์โอชา นายกรัฐมนตรี เนื่องในวันป้องกันอุบัติภัยแห่งชาติ 



ต่อมาส่วนราชการ เจ้าหน้าที่ ประชาชน ญาติผู้สูญเสีย และนักท่องเที่ยวชาวต่างชาติ ร่วมวางดอกกุหลาบขาว บริเวณเรือตรวจการณ์ ต.813 จากนั้นมีพิธีทางศาสนา 3 ศาสนา พุทธ อิสลาม และคริสต์ เพื่อทำบุญและรำลึกแก่ผู้ประสบภัยจากเหตุการณ์สึนามิ พร้อมการจัดแสดงอุปกรณ์กูชีพกู้ภัยที่เข้าช่วยเหลือผู้ประสบภัยของจังหวัดพังงา และกำลังเจ้าหน้าที่ในแต่ละพื้นที่พร้อมให้การช่วยเหลือแก่ผู้ประสบอุบัติภัยต่างๆ